#### Výbor Národnej rady Slovenskej republiky

**pre financie a rozpočet**

79. schôdza

1742/2019

**498**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 10. októbra 2019**

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1595) **a**

1. **súhlasí**

s vládnym návrhom zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1595)

1. odporúča

Národnej rade Slovenskej republiky

# vládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1595) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;

##### ukladá

##### predsedovi výboru

informovať predsedu Národnej rady Slovenskej republiky o výsledku prerokovania uvedeného vládneho návrhu vo výbore.

**Róbert Puci**

predseda výboru

**Igor Federič**

**Peter Štarchoň**

overovateľ výboru

#### Výbor Národnej rady Slovenskej republiky

**pre financie a rozpočet**

Príloha k uzn. **č. 498**

79. schôdza

**Pozmeňujúce a doplňujúce návrhy**

# k  vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1595)

1. **K čl. I, 10. bodu**

V čl. I, 10. bode, § 19a sa za slovo „polície“ vkladajú slová „Policajného zboru“.

Pozmeňujúci návrh terminologicky precizuje novelizačné ustanovenie, nakoľko v zmysle § 4 ods. 1 zákona č. 171/1993 Z. z. o Policajnom zbore v znení neskorších predpisov sú služby finančnej polície a služby kriminálnej polície útvarmi Policajného zboru.

1. **K čl. I, nový bod**

Za doterajší bod 32 sa vkladá nový bod 33, ktorý znie:

„33. V § 69 ods. 4 sa za slovo „konaní“ vkladajú slová „alebo orgánov Policajného zboru“.“.

Doterajšie body sa primerane prečíslujú.

Nový bod 33 nadobudne účinnosť 1. januára 2020, čo sa premietne v ustanovení o účinnosti pri spracúvaní čistopisu schváleného zákona.

Nadväzne na novelizačný bod 15, ktorý umožňuje vykonanie daňovej kontroly aj na požiadanie orgánov Policajného zboru je potrebné premietnuť toto oprávnenie aj do nadväzujúceho ustanovenia zákona upravujúce lehotu pre zánik práva vyrubiť daň.

1. **K čl. I, 35. bodu**

V čl. I, 35. bode, § 79 ods. 6 prvej vete sa za slovo „žiadosti“ vkladajú slová „o vrátenie daňového preplatku“.

Pozmeňujúci návrh pojmovo vylepšuje navrhované ustanovenie.

1. **K čl. I, 37. a 38. bodu**

V čl. I, 37. bode (§ 81 ods. 1) sa slová „piatej vete“ nahrádzajú slovami „šiestej vete“ a v čl. I, 38. bode (§ 81 ods. 1) sa slová „desiatej vete“ nahrádzajú slovami „jedenástej vete“.

Pozmeňujúci návrh legislatívno-technickej povahy koriguje nesprávne uvedené novelizačné ustanovenia vzhľadom na zmenu vykonanú v čl. I, 36. bode návrhu zákona.

1. **K čl. I, 42. bodu**

V čl. I, 42. bode, § 83 ods. 2 sa text za slovami „ktoré nie je daňou,“ nahrádza textom, ktorý znie: „uložené rozhodnutím správcu dane podľa tohto zákona vrátane exekučných nákladov a hotových výdavkov.“.

Pozmeňujúci návrh terminologicky precizuje a zároveň harmonizuje navrhované ustanovenie so znením čl. I, 45. bodu návrhu zákona (§ 86 ods. 8).

1. **K čl. I, 53. bodu**

V čl. I, 53. bode, § 95 ods. 1 sa vypúšťajú slová „inou osobou“.

Pozmeňujúci návrh zosúlaďuje citované ustanovenie so znením § 88 ods. 10 platného znenia zákona, podľa ktorého okrem inej osoby môže uplatniť návrh na vylúčenie majetku z daňovej exekúcie na súde aj daňový dlžník.

1. **K čl. I, nový bod**

Za doterajší bod 54 sa vkladá nový bod 55, ktorý znie:

„55. V § 108 ods. 9 sa za slovo „riaditeľstvom“vkladajú slová „alebo správcom dane, ktorým je obec,“.“.

Doterajšie body sa primerane prečíslujú.

Nový bod 55 nadobudne účinnosť 1. januára 2020, čo sa premietne v ustanovení o účinnosti pri spracúvaní čistopisu schváleného zákona.

Z dôvodu zefektívnenia exekúcie, ktorú vykonáva správca dane, ktorým je obec, sa navrhuje doplniť, aby aj obce mohli uzatvoriť dohodu s bankou na elektronické doručovania dokumentov v exekučnom konaní, rovnako ako Finančné riaditeľstvo SR.

1. **K čl. I, 67. bodu**

V doterajšom bode 67 v § 165i nadpise sa slovo „ustanovenie“ nahrádza slovom „ustanovenia“ a doterajší text § 165i sa označuje ako odsek 1 a dopĺňa sa odsekom 2, ktorý znie:

„(2) Ustanovenie § 155 ods. 1 písm. e) v znení účinnom od 1. januára 2020 sa použije na uloženie sankcie, ak skutočnosť rozhodujúca pre uloženie sankcie nastala pred 1. januárom 2020 a pokuta uložená nebola.“.

Z dôvodu zabezpečenia právnej istoty sa navrhuje prechodné ustanovenie, podľa ktorého sa nižšia hranica pokuty bude vzťahovať aj, ak knesplneniu povinností došlo pred účinnosťou zákona a pokuta uložená nebola.

1. **K čl. II, 13. bodu**

V čl. II, 13. bod znie:

„13.§ 16 sa dopĺňa odsekom 3, ktorý znie:

„(3) Daňový poradca spracúva osobné údaje klientov a iných fyzických osôb v rozsahu nevyhnutnom na účely poskytovania daňového poradenstva v súlade s týmto zákonom podľa osobitného predpisu,5a) pričom má pri spracúvaní osobných údajov postavenie prevádzkovateľa podľa osobitného predpisu.5b)“.

Poznámky pod čiarou k odkazom 5a a 5b znenú:

„5a) Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016).

5b) Čl. 4 ods. 7 nariadenia (EÚ) 2016/679.“.“.

Pozmeňujúci návrh v zmysle navrhovaného ustanovenia dopĺňa odkaz a poznámku pod čiarou s citáciou príslušných právnych predpisov týkajúcich sa spracovávania osobných údaje klientov daňového poradcu v rozsahu nevyhnutnom na účely poskytovania daňového poradenstva.

1. **K čl. IV, 17. bodu**

V doterajšom bode 17sa § 18cg dopĺňa odsekmi5 a 6, ktoré znejú:

„(5) Konanie o uložení sankcie podľa zákona v znení účinnom do 31. decembra 2019, ktoré sa právoplatne neskončilo do 31. decembra 2019, sa dokončí podľa zákona v znení účinnom do 31. decembra 2019.

(6) Za porušenie ustanovení zákona v znení účinnom do 31. decembra 2019, o ktorom sa do  
31. decembra 2019 neviedlo konanie, sa uloží sankcia podľa zákona v znení účinnom do   
31. decembra 2019, ak je to pre podnikateľa priaznivejšie.“.

Nadväzne na zmenu pri ukladaní pokuty za nesplnenie povinnosti vyplývajúcej z § 3 ods. 8, t. j. že podnikateľovi nebude pri prvom zistení porušenia uložená pokuta za to, že nesprístupnil oznámenie o tom, že nie je povinný používať pokladnicu e-kasa klient sa v záujme jednoznačnosti navrhujú prechodné ustanovenia.